
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Κανονισμού Διδακτορικών Σπουδών του 
Τμήματος Γαλλικής Γλώσσας και φιλολογίας της 
φιλοσοφικής Σχολής του Αριστοτελείου Πανεπι¬ 
στημίου Θεσσαλονίκης. 

2 Έγκριση Κανονισμού Διδακτορικών Σπουδών του 
Τμήματος Κινηματογράφου της Σχολής Καλών Τε¬ 
χνών του Αριστοτελείου Πανεπιστημίου Θεσσα¬ 
λονίκης. 


ΑΠΟΦΑΣΕΙΣ 

Αριθμ. 10068 _ (1) 

Έγκριση Κανονισμού Διδακτορικών Σπουδών 
τουΤμήματος Γαλλικής Γλώσσας και φιλολογίας 
της φιλοσοφικής Σχολής του Αριστοτελείου Πα¬ 
νεπιστημίου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση με αριθμό 2953/25-1 -2018) 

Έχοντας υπόψη: 

1. Τις διατάξεις του ν. 4485/2017(ΦΕΚ 114 Α) «Οργάνω¬ 
ση και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις» και ιδίως το άρθρο 
45 παρ. 2. 

2. Τις διατάξεις του άρθρου 85 και ειδικότερα των παρ. 
5 και 6 εδ. β του ν. 4485/2017 (ΦΕΚ 114/τ.Α'/4-8-2017). 

3. Την ερμηνευτική εγκύκλιο με αριθμό 163204/Ζ1 
ΕΞ. ΕΠΕΙΓΟΝ/29-9-2017 του ΥΠ.Π.ΕΘ.: «Εφαρμογή των 
διατάξεων του ν. 4485/2017 (Α' 114) για θέματα μετα¬ 
πτυχιακών σπουδών και εκπόνησης διδακτορικών δια- 
τριβών-λοιπά θέματα. 

4. Την απόφαση της συνέλευσης του Τμήματος Γαλ¬ 
λικής Γλώσσας και φιλολογίας της φιλοσοφικής Σχολής 
του Αριστοτελείου Πανεπιστημίου Θεσσαλονίκης (συ¬ 
νεδρίαση με αριθ 320/30-11 -2017). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 


Εγκρίνουμε τον Κανονισμό Διδακτορικών Σπουδών 
του Τμήματος Γαλλικής Γλώσσας και φιλολογίας της φι¬ 
λοσοφικής Σχολής του Αριστοτελείου Πανεπιστημίου 
Θεσσαλονίκης, ως εξής: 

Άρθρο 1 

Γενικές Αρχές 

Οι Διδακτορικές Σπουδές του Τμήματος Γαλλικής 
Γλώσσας και φιλολογίας του ΑΠΟ αποσκοπούν στην 
προαγωγή της γνώσης και της πρωτότυπης επιστημονι¬ 
κής έρευνας και οδηγούν στην απόκτηση Διδακτορικού 
Διπλώματος. 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα Εσωτερικό Κανονισμό αποτυπώνονται 
η δομή και οι κανόνες λειτουργίας του Προγράμματος 
Διδακτορικών Σπουδών του Τμήματος Γαλλικής Γλώσ¬ 
σας και φιλολογίας του Αριστοτελείου Πανεπιστημίου 
Θεσσαλονίκης, όπως αυτός καταρτίστηκε με απόφαση 
της Συνέλευσης του Τμήματος (αριθμ. 320/30-11 -2017). 

Άρθρο 2 

Νομικό και Θεσμικό πλαίσιο 

Το Πρόγραμμα Διδακτορικών Σπουδών του Τμήμα¬ 
τος Γαλλικής Γλώσσας και φιλολογίας οργανώνεται και 
λειτουργεί σύμφωνα με τις διατάξεις του ν. 4485/2017. 

Άρθρο 3 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση Διδακτο¬ 
ρικής Διατριβής στο Τμήμα έχουν όσοι/ες πληρούν τις 
κάτωθι προϋποθέσεις: 

• Είναι πτυχιούχοι Α.Ε.Ι. (Πανεπιστημίου ήΤΕΙ) της ημε¬ 
δαπής ή αναγνωρισμένου ως ισότιμου ιδρύματος της 
αλλοδαπής. 

• Είναι κάτοχοι Διπλώματος Μεταπτυχιακών Σπουδών 
Α.Ε.Ι. της ημεδαπής ή αναγνωρισμένου ως ισότιμου ιδρύ¬ 
ματος της αλλοδαπής ή είναι κάτοχοι ενιαίου και αδιά¬ 
σπαστου τίτλου σπουδών μεταπτυχιακού επιπέδου κατά 
το άρθρο 46 του ν. 4485/2017. 

■ Σε εξαιρετικές περιπτώσεις, γίνονται δεκτοί/ές ως 
Υποψήφιοι/ες Διδάκτορες και μη κάτοχοι Διπλώματος 

Μεταπτυχιακών Σπουδών υπό την προϋπόθεση να 
υπάρχει ευρέως αναγνωρισμένο συγγραφικό, μεταφρα¬ 
στικό ή καλλιτεχνικό έργο. 

Άρθρο 4 

Χρονική διάρκεια 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ημερο¬ 
λογιακά έτη απάτην ημερομηνία ορισμού τηςΤριμελούς 
Συμβουλευτικής Επιτροπής. 

Για τους/τις υποψήφιους/ες διδάκτορες που γίνονται 
κατ' εξαίρεση δεκτοί/ές, χωρίς να είναι κάτοχοι ΜΔΕ, το 
ελάχιστο χρονικό όριο απόκτησης του Διδακτορικού 
Διπλώματος ανέρχεται στα τέσσερα (4) τουλάχιστον πλή¬ 
ρη ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. 

Ο μέγιστος χρόνος εκπόνησης της διδακτορικής δια¬ 
τριβής ορίζεται στα έξι (6) πλήρη ημερολογιακά έτη από 
την ημερομηνία ορισμού τηςΤριμελούςΣυμβουλευτικής 
Επιτροπής. Ο παραπάνω χρόνος δύναται να παραταθεί 
για δύο (2) επιπλέον έτη, μετά από αίτηση του/της υπο¬ 
ψηφίου/ας και τεκμηριωμένη απόφαση της Συνέλευσης 
του Τμήματος. 

Ο/η υποψήφιος/α διδάκτορας μπορεί να αιτηθεί ανα¬ 
στολής ενός (1) πλήρους ημερολογιακού έτους με αίτηση 
του/της, η οποία συνοδεύεται με επαρκώς αιτιολογημένη 
εισήγηση τηςΤριμελούς Συμβουλευτικής Επιτροπής και 
εγκρίνεται με απόφαση της Συνέλευσης του Τμήματος. 
Κατά τη διάρκεια της αναστολής αίρεται η ιδιότητα του/ 
της υποψ. διδάκτορα και τα εξ αυτής απορρέοντα δικαι¬ 
ώματα. Ο χρόνος της αναστολής δεν προσμετράται στο 
μέγιστο συνολικό χρόνο εκπόνησης της Διδακτορικής 
Διατριβής. 

Αλλαγή τίτλου ή εξειδίκευση τίτλου, μπορεί να πραγ¬ 
ματοποιηθεί μετά από τεκμηριωμένη εισήγηση της 
Τριμελούς Συμβουλευτικής Επιτροπής και έγκριση της 
Συνέλευσης του Τμήματος. Αλλαγή θέματος στην υπό 
εκπόνηση Διδακτορική Διατριβή, μπορεί να πραγματο¬ 
ποιηθεί μετά από τεκμηριωμένη εισήγηση τηςΤριμελούς 
Συμβουλευτικής Επιτροπής και έγκριση της Συνέλευσης 
του Τμήματος. Στην περίπτωση κατά την οποία η αλλαγή 
θέματος οδηγεί σε νέο επιστημονικό πεδίο, ακολουθείται 
η διαδικασία του άρθρου 7 του παρόντα Κανονισμού. 

Άρθρο 5 

Δικαιώματα / Παροχές και Υποχρεώσεις 

Υποψηφίων Διδακτόρων 

5.1. Δικαιώματα / Παροχές 

Οι Διδακτορικές Σπουδές προσφέρονται δωρεάν. 

Οι υποψήφιοι/ες διδάκτορες για πέντε (5) έτη απάτην 
ημερομηνία ορισμού τηςΤριμελούς Συμβουλευτικής Επι¬ 
τροπής, διατηρούν πλήρη τα δικαιώματα και τις παροχές 
που προβλέπονται και για τους/τις φοιτητές/τριες του β' 
κύκλου σπουδών. 

Ενδεικτικά αναφέρονται: τεχνολογική και οικονομική 
υποστήριξη, βραβεία, υποτροφίες, φοιτητική μέριμνα, 
εκπροσώπηση σε συλλογικά όργανα, κ.α. 

Επιπλέον, οι υποψήφιοι/ες διδάκτορες διατηρούν 
δικαιώματα πρόσβασης, δανεισμού και χρήσης των 


ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
Διδακτορικού Διπλώματος. 

5.2. Υποχρεώσεις 

Ο/Η υποψήφιος/α διδάκτορας έχει υποχρέωση ανα¬ 
νέωσης της εγγραφής του/της κάθε ακαδημαϊκό έτος. 

Ανάθεση πρόσθετων υποχρεώσεων: παρακολούθηση 
συνεδρίων, ημερίδων, σεμιναρίων, διαλέξεων, καθώς και 
παρουσία στους ερευνητικούς χώρους του Τμήματος 
(βιβλιοθήκες), κατόπιν προγραμματισμού των υποχρε- 
ώσεών τους. 

Άρθρο 6 

Συμμετοχή Υποψηφίων Διδακτόρων 

στην εκπαιδευτική διαδικασία 

Με απόφαση Συνέλευσης του Τμήματος (άρθρο 9 παρ. 
3 εδάφιο ε' του ν. 3685/2008 που παραμένει σε ισχύ σύμ¬ 
φωνα με το άρθρο 88 περ. α' του ν. 4485/2017) και κοινή 
απόφαση των Υπουργείων Παιδείας και Οικονομικών 
μπορεί να ανατίθεται σε υποψήφιους/ες διδάκτορες η 
επικουρία μελών ΔΕΠ του Τμήματος σε προπτυχιακό 
και μεταπτυχιακό επίπεδο με ωριαία αντιμισθία, η οποία 
επιβαρύνει τον τακτικό προϋπολογισμό του Ιδρύματος. 

Άρθρο 7 

Διαδικασία Επιλογής Υποψηφίων Διδακτόρων 

ΤοΤμήμα Γαλλικής Γλώσσας και φιλολογίας μπορεί να 
προκηρύσσει θέσεις υποψηφίων διδακτόρων, οι οποίες 
δημοσιοποιούνται διά του ημερησίου τύπου και αναρτώ- 
νται ηλεκτρονικά στον διαδικτυακό τόπο του Τμήματος 

- Ο/Η ΥΠΟΨΗΦΙΟΣ/Α 

Ο/Η υποψήφιος/α υποβάλλει στις ημερομηνίες που 
προβλέπονται στον παρόντα Κανονισμό Διδακτορικών 
Σπουδών, σχετική Αίτηση στη Γραμματεία του Τμήματος. 

Στην αίτηση αναγράφεται ο προτεινόμενος τίτλος, 
η προτεινόμενη γλώσσα εκπόνησης και συγγραφής -η 
οποία μπορεί να είναι διάφορη της ελληνικής-, καθώς και 
ο/η προτεινόμενος/η ως επιβλέπων/ουσα της Διδακτο¬ 
ρικής Διατριβής, ο/η οποίος/α ανήκει σε όσους/ες έχουν 
δικαίωμα επίβλεψης Διδακτορικής Διατριβής, σύμφωνα 
με τα οριζόμενα στο άρθρο 39 του ν. 4485/2017 και στο 
άρθρο 8 του παρόντος Κανονισμού. 

Η αίτηση συνοδεύεται από αναλυτικό βιογραφικό 
σημείωμα του/της υποψηφίου/φιας και προσχέδιο δι¬ 
δακτορικής διατριβής. 

-ΤΟΤΜΗΜΑ 

Η Συνέλευση του Τμήματος Γαλλικής Γλώσσας και Φι¬ 
λολογίας, με βάση τη συνάφεια του ερευνητικού αντικει¬ 
μένου των αιτήσεων που έχουν υποβληθεί, ορίζει τριμε¬ 
λή Επιτροπή από μέλη ΔΕΠ του Τμήματος, ανά κατηγορία 
αιτήσεων. Η κάθε Επιτροπή εξετάζει τις υποβληθείσες 
αιτήσεις και τα συνυποβαλλόμενα έγγραφα και καλεί σε 
συνέντευξη τον/την υποψήφιο/α. 

Κατόπιν, η κάθε Επιτροπή υποβάλει στη Συνέλευση 
του Τμήματος εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους ο/η υπο¬ 
ψήφιος/α πληροί ή δεν πληροί τις προϋποθέσεις προ- 
κειμένου να γίνει δεκτός/η. Επιπρόσθετα, προτείνει τον/ 
την επιβλέποντα/ουσα, ακόμη και αν αυτός/η δεν έχει 

προταθεί από τον/την υποψήφιο/α. Σε κάθε περίπτωση 
το θέμα ανάγεται στην αρμοδιότητα της Συνέλευσης 
του Τμήματος. 

Η Συνέλευση του Τμήματος Γαλλικής Γλώσσας και Φι¬ 
λολογίας, συνεκτιμώντας το υπόμνημα της Επιτροπής, 
εγκρίνει ή απορρίπτει αιτιολογημένα την αίτηση του/της 
υποψηφίου/ας. Στην εγκριτική απόφαση της Συνέλευσης 
ορίζεται και η γλώσσα εκπόνησης και συγγραφής της 
Διδακτορικής Διατριβής. 

Γλώσσα εκπόνησης και συγγραφής ορίζεται η γαλλική 
και η ελληνική. Η έκταση της Διδακτορικής Διατριβής 
δεν μπορεί να είναι μικρότερη των ογδόντα χιλιάδων 
(80.000) λέξεων συμπεριλαμβανομένων των σημειώσε¬ 
ων, της βιβλιογραφίας, των πινάκων κ.λπ. 

Στην ίδια απόφαση, η Συνέλευση δύναται να καθορί¬ 
σει ως προϋπόθεση για την εκπόνηση της Διδακτορικής 
Διατριβής του/της υποψηφίου, την παράλληλη επιτυχή 
παρακολούθηση μαθήματος/ων ή άλλες συναφείς με 
την επιστημονική έρευνα υποχρεώσεις. 

Άρθρο 8 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών 
έχουν τα μέλη Δ.Ε.Π. α' βαθμίδας, αναπληρωτή και επί¬ 
κουρου του οικείου ή άλλου Α.Ε.Ι. ή ερευνητές Α', Β’ ή Γ’ 
βαθμίδας από ερευνητικά κέντρα του άρθρου 13Α του 
ν. 4310/2014 συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών. 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παράγραφο 3 του άρθρου 38 του ν. 4485/2017, την επί¬ 
βλεψη της Διδακτορικής Διατριβής και ορίζει Τριμελή 
Συμβουλευτική Επιτροπή, με αρμοδιότητα να πλαισιώνει 
και να υποστηρίζει την εκπόνηση και συγγραφή της. 

3. ΣτηνΤριμελή Συμβουλευτική Επιτροπή μετέχουν ως 
μέλη, ο/η επιβλέπων/ουσα και δύο ακόμη μέλη Δ.Ε.Π. 
α' βαθμίδας, αναπληρωτή και επίκουρου από το οικείο 
ή άλλο Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της αλ¬ 
λοδαπής και έχουν το ίδιο ή συναφές γνωστικό αντικεί¬ 
μενο με την υπό κρίση Διδακτορική Διατριβή. Ως μέλη 
τηςΤριμελούς Συμβουλευτικής Επιτροπής είναι δυνατόν 
να ορίζονται και μέλη Δ.Ε.Π. τα οποία είναι σε άδεια. 

ΣτηνΤριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
του Τμήματος. 

Το ανώτατο όριο επίβλεψης Διδακτορικών Διατριβών 
ανά μέλος ΔΕΠ κυμαίνεται από πέντε (5) έως οκτώ (8). 
Οι περιπτώσεις συνεπίβλεψης Διδακτορικών Διατριβών 
δεν θα προσμετρώνται στο σύνολο. 

4. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη επι- 


βλέποντος/σας για μεγάλο χρονικό διάστημα, η Συνέλευ¬ 
ση του Τμήματος, εκτιμώντας τις περιστάσεις, αναθέτει 
σε άλλον/η την επίβλεψη, σύμφωνα με όσα ορίζονται 
στις προηγούμενες παραγράφους, κατόπιν αίτησης του/ 
της υποψήφιου/ας διδάκτορα και σύμφωνης γνώμης 
του/της νέου/ας προτεινόμενου/ης επιβλέποντος/ας. Σε 
διαφορετική περίπτωση, ένα από τα άλλα δύο (2) μέλη 
τηςΤριμελούς Συμβουλευτικής Επιτροπής αναλαμβά¬ 
νουν χρέη επιβλέποντος/ας, ακόμη και καθ' υπέρβαση 
του μέγιστου αριθμού υποψήφιων διδακτόρων. 

5. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος/ουσας των Διδακτορικών 
Διατριβών που έχει αναλάβει, και ο τίτλος απονέμεται 
από το Α.Ε.Ι., στο οποίο ανήκει τοΤμήμα, όπου ξεκίνησε 
η εκπόνηση της Διδακτορικής Διατριβής. 

6. Η Γραμματεία του Τμήματος οφείλει να αναρτήσει 
στον διαδικτυακό τόπο, στην ελληνική και αγγλική γλώσ¬ 
σα, το όνομα του/της Υποψήφιου/ας Διδάκτορα, τον τίτ¬ 
λο και σύντομη περίληψη της Διδακτορικής Διατριβής, 
το όνομα του/της επιβλέποντος/ουσας και των άλλων 
μελών τηςΤριμελούς Συμβουλευτικής Επιτροπής. 

Άρθρο 9 

Εκπόνηση Διδακτορικής Διατριβής 

με Συνεπίβλεψη 

Το Τμήμα Γαλλικής Γλώσσας και φιλολογίας είναι δυ¬ 
νατό να συνεργάζεται, σύμφωνα με όσα προβλέπονται 
στο άρθρο 43 του ν. 4485/2017 με ερευνητικά κέντρα και 
ινστιτούτα του άρθρου 13Α του ν. 4310/2014, συμπερι¬ 
λαμβανομένων των ερευνητικών κέντρων της Ακαδημί¬ 
ας Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών, για την εκπόνηση διατριβών με 
συνεπίβλεψη. Τα σχετικά με τη διαδικασία εκπόνησης, 
χορήγησης ενιαίου ή χωριστού τίτλου κ.α., προβλέπο- 
νται στο οικείο Ειδικό Πρωτόκολλο Συνεργασίας που 
καταρτίζεται. 

ΤοΤμήμα Γαλλικής Γλώσσας και φιλολογίας είναι δυνα¬ 
τό επίσης να συνεργάζεται με αναγνωρισμένα ως ομο- 
ταγή Ιδρύματα ή ερευνητικά κέντρα και ινστιτούτα της 
αλλοδαπής για την εκπόνηση διατριβών με συνεπίβλε¬ 
ψη. Τα σχετικά με τη διαδικασία εκπόνησης, χορήγησης 
ενιαίου ή χωριστού τίτλου κ.α., προβλέπονται στο οικείο 
Ειδικό Πρωτόκολλο Συνεργασίας που καταρτίζεται σύμ¬ 
φωνα με όσα ορίζει η σχετική απόφαση του Υπουργού 
Παιδείας, Έρευνας και Θρησκευμάτων που δημοσιεύεται 
στην Εφημερίδα της Κυβερνήσεως. 

Άρθρο 10 

Διαδικασία Εκπόνησης 

Ο/Η υποψήφιος/α διδάκτορας, κατ' έτος παρουσιά¬ 
ζει προφορικά ενώπιον τηςΤριμελούς Συμβουλευτικής 
Επιτροπής και υποβάλλει εγγράφως σε αυτή αναλυτικό 
υπόμνημα σχετικά μετηνπρόοδοτηςΔιδακτορικήςτου 
Διατριβής. 

Αντίγραφο του υπομνήματος, καθώς και σχόλια επ' 
αυτού από τον/την επιβλέποντα/ουσα ή την Τριμελή 
Συμβουλευτική Επιτροπή και των εκθέσεων προόδου, 
καταχωρούνται στον ατομικό φάκελο του/της υποψη¬ 
φίου/ας διδάκτορα. 

Άρθρο 11 

Αξιολόγηση Διδακτορικής Διατριβής 

Μετά την ολοκλήρωση εκπόνησης της Διδακτορικής 
Διατριβής ο/η υποψήφιος/α διδάκτορας υποβάλλει αίτη¬ 
ση στηνΤριμελή Συμβουλευτική Επιτροπή, διά της Γραμ¬ 
ματείας, για δημόσια υποστήριξη και αξιολόγησή της. 

Η Τριμελής Συμβουλευτική Επιτροπή, αποφασίζει την 
έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητική 
Έκθεση. Στην Εισηγητική Έκθεση καταγράφεται η ολο¬ 
κλήρωση της εκπόνησης της διδακτορικής διατριβής και 
προτείνεται ο ορισμός Επταμελούς Εξεταστικής Επιτρο- 
πήςγια τον/την υποψήφιο/α διδάκτορα. Εάν ηΤριμελής 
Συμβουλευτική Επιτροπή δεν εγκρίνει την αίτηση του/ 
της υποψηφίου/ας διδάκτορα, του/της δίνει αναλυτικά 
επιστημονικές παρατηρήσεις - βελτιώσεις καθώς και 
χρονοδιάγραμμα υλοποίησης. 

Η Συνέλευση του Τμήματος Γαλλικής Γλώσσας και 
Φιλολογίας, μετά την κατάθεση θετικής Εισηγητικής 
Έκθεσης της Τριμελούς Συμβουλευτικής Επιτροπής, 
ορίζει Επταμελή Εξεταστική Επιτροπή για την αξιολό¬ 
γηση της Διδακτορικής Διατριβής του/της υποψήφιου/ 
ας διδάκτορα. Σε αυτή μετέχουν τα μέλη της Τριμελούς 
Συμβουλευτικής Επιτροπής και τέσσερα επιπλέον μέλη 
που πληρούν τα κριτήρια του άρθρου 39 παρ.2 β' εδάφιο 
του ν. 4485/2017 και έχουν την ίδια ή συναφή ειδικότητα 
με τον επιστημονικό πεδίο της Διδακτορικής Διατριβής. 
Η Τριμελής Συμβουλευτική Επιτροπή έχει δικαίωμα πρό¬ 
τασης των μελών της Επταμελούς Εξεταστικής Επιτροπής. 

Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη της Τριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ.2 
β' εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη ΔΕΠ τα οποία βρίσκονται 
σε άδεια, δύνανται να συμμετέχουν ως μέλη της Επτα¬ 
μελούς Εξεταστικής Επιτροπής. 

Η Διδακτορική Διατριβή υποστηρίζεται από τον/την 
υποψήφιο/α διδάκτορα δημόσια, περίπου επί ημίωρο, 
ενώπιον της Επταμελούς Εξεταστικής Επιτροπής. Η δι¬ 
αδικασία της δημόσιας υποστήριξης προϋποθέτει τη 
φυσική παρουσία τουλάχιστον των τεσσάρων (4) μελών 
της Επταμελούς Εξεταστικής Επιτροπής, ενώ τα λοιπά 
μέλη μπορούν να συμμετέχουν και μέσω τηλεδιάσκεψης. 

Ο/Η υποψήφιος/α επίσης απαντά στις ερωτήσεις των 
μελών της Επταμελούς Εξεταστικής Επιτροπής. Με τη 
σύμφωνη γνώμη της Επταμελούς Εξεταστικής Επιτροπής 
είναι δυνατό να υποβληθούν ερωτήσεις και από το ακρο¬ 
ατήριο. Η όλη διαδικασία δεν επιτρέπεται να υπερβαίνει 
τις δυο (2) ώρες. 

Στη συνέχεια ο/η υποψήφιος/α αποχωρεί και η Επτα¬ 
μελής Εξεταστική Επιτροπή συσκέπτεται και κρίνει τη 
διατριβή ως προς την ποιότητα, την πληρότητα, την 
πρωτότυπη σκέψη και την συμβολή της στην επιστήμη 
και με βάση αυτά τα κριτήρια διατυπώνει την τελική της 
κρίση και τη βαθμολογεί. 

Η έγκριση και βαθμολόγηση βεβαιώνεται με σχετικό 
Πρακτικό. Η Διδακτορική Διατριβή εγκρίνεται με πλειο- 


ψηφία τουλάχιστον πέντε (5) μελών της Επταμελούς Εξε¬ 
ταστικής Επιτροπής.Το Πρακτικό υπογράφεται από όλα 
τα συμμετέχοντα στη διαδικασία της αξιολόγησης της 
διατριβής μέλη της Επταμελούς Εξεταστικής Επιτροπής 
και διαβιβάζεται διά της Γραμματείας, στη Συνέλευση 
του Τμήματος. Σε περίπτωση κατά την οποίατο Πρακτικό 
φέρει υπογραφές τεσσάρων μελών της Επταμελούς Επι¬ 
τροπής και πέμπτο μέλος έχει υπογράψει την Εισηγητική 
Έκθεση, ο τίτλος θεωρείται ότι έχει χορηγηθεί εγκύρως 
(ν. 4186/2013, άρθρο 39, παρ. 18). 

Η εγκριθείσα διδακτορική διατριβή βαθμολογείται με 
την ακόλουθη κλίμακα: 

- Άριστα με διάκριση (σε όλως εξαιρετικές περιπτώσεις 
και μόνο με ομόφωνη απόφαση της Επταμελούς Εξετα¬ 
στικής Επιτροπής) 

-Άριστα 

- Αίαν Καλώς 

- Καλώς 

Άρθρο 12 

Αναγόρευση και Καθομολόγηση Διδακτόρων 

Η Συνέλευση του Τμήματος Γαλλικής Γλώσσας και 
φιλολογίας αναγορεύει και καθομολογεί τον/την υπο¬ 
ψήφιο/α διδάκτορα σε δημόσια Συνεδρίαση τουΤμήμα- 
τος, παρουσία του/της υποψήφιου/ας Διδάκτορα. Ο/Η 
Πρόεδρος του Τμήματος θέτει υπόψη του Σώματος το 
Πρακτικό, που πιστοποιεί την επιτυχή ολοκλήρωση της 
διαδικασίας προφορικής παρουσίασης και αξιολόγησης 
της Διδακτορικής Διατριβής και ακολουθεί η αναγόρευ¬ 
ση και καθομολόγηση του/της υποψηφίου/ας σε Διδά¬ 
κτορα του Τμήματος. Στη Συνεδρίαση παρίσταται ο/η 
Πρύτανης ή ο/η Αντιπρύτανης, ενώ μπορεί να παρίσταται 
και ο/η Κοσμήτορας. 

Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του/της Δι- 
δάκτορος ακολουθεί τα Πρότυπα σχετικών Αποφάσεων 
της Συγκλήτου ΑΠΘ. 

Η τελετή διενεργείται τρεις (3) φορές ανά ακαδημαϊκό 
έτος. 

Ο/Η υποψήφιος/α διδάκτορας πριν από την αναγό¬ 
ρευση και καθομολόγηση του/της από την Συνέλευση 
του Τμήματος, μπορεί να αιτηθεί χορήγηση Βεβαίωσης 
Επιτυχούς Αποπεράτωσης. 

Στον/Στην Διδάκτορα χορηγείται Αντίγραφο Διδακτο¬ 
ρικού Διπλώματος.Το Διδακτορικό Δίπλωμα (μεμβράνη), 
υπογράφεται από τον/την Πρύτανη, τον/την Πρόεδρο 
και τον/την Προϊστάμενο/η Γραμματείας του Τμήματος 
και φέρει τη σφραγίδα του ΑΠΘ. 

Πριν την αναγόρευση ο/η υποψήφιος/α υποβάλλει 
τρία (3) ανάτυπα της διατριβής του/της, ένα (1) για το 
Τμήμα, ένα (1) για την Κεντρική Βιβλιοθήκη-Κέντρο Πλη- 
ροφόρησηςτου Α.Π.Θ. και ένα για το Εθνικό ΚέντροΤεκ- 
μηρίωσης εφόσον έχουν ολοκληρωθεί τυχόν διορθώσεις 
και προσθήκες. 

Άρθρο 13 

Λόγοι Διαγραφής 

- Η Συνέλευση του Τμήματος Γαλλικής Γλώσσας και 
Φιλολογίας, μετά από απόφαση της Τριμελούς Συμβου¬ 
λευτικής Επιτροπής, μπορεί να εισηγηθεί τη διαγραφή 

Υποψηφίου/ας Διδάκτορα. Στην απόφαση τεκμηριώνο¬ 
νται οι λόγοι διαγραφής. 

Λόγος διαγραφής θεωρείται η ανεπαρκής πρόοδος 
του/της υποψηφίου/ας διδάκτορα, η οποία τεκμηριώνε¬ 
ται με δύο (2) τουλάχιστον αρνητικές Εκθέσεις Προόδου. 

- Ο/Η υποψήφιος/α διδάκτορας διαγράφεται αυτοδί¬ 
καια μετά από αίτησή του/της. 

Άρθρο 14 

Λογοκλοπή 

Καταθέτοντας οποιαδήποτε διδακτορική διατριβή, ο 
υποψήφιος/α διδάκτορας υποχρεούται να αναφέρει αν 
χρησιμοποίησε το έργο και τις απόψεις άλλων. 

Η αντιγραφή θεωρείται σοβαρό ακαδημαϊκό παρά¬ 
πτωμα. Λογοκλοπή θεωρείται η αντιγραφή εργασίας 
κάποιου/ας άλλου/ης, καθώς και η χρησιμοποίηση ερ¬ 
γασίας άλλου/ης -δημοσιευμένης ή μη- χωρίς τη δέου¬ 
σα αναφορά. Η παράθεση οποιοσδήποτε υλικού τεκμη¬ 
ρίωσης, ακόμη και από μελέτες του/της ιδίου/ας του/ 
της υποψηφίου/ας, χωρίς σχετική αναφορά, μπορεί να 
στοιχειοθετήσει απόφαση της Συνέλευσης του οικείου 
Τμήματος για διαγραφή του/της. 

Στις παραπάνω περιπτώσεις -και μετά από αιτιολογη¬ 
μένη εισήγηση του/της επιβλέποντος/σας καθηγητή/ 
τριας- η Συνέλευση του οικείου Τμήματος μπορεί να 
αποφασίσει τη διαγραφή του/της υποψηφίου/ας. 

Άρθρο 15 

Μεταβατικές διατάξεις 

Όλοι/ες οι υποψήφιοι/ες διδάκτορες του Τμήματος 
Γαλλικής Γλώσσας και φιλολογίας μετά την έγκριση του 
παρόντα Κανονισμού Διδακτορικών Σπουδών, εντάσσο¬ 
νται στις διατάξεις του ν. 4485/2017 και στον παρόντα 
Κανονισμό. 

- Όσοι/ες υποψήφιοι/ες διδάκτορες του Τμήματος 
έχουν υπερβεί την ανώτατη διάρκεια εκπόνησης διδα¬ 
κτορικής διατριβής, υποχρεούνται στην ολοκλήρωση 
της εντός διετίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 2 Φεβρουάριου 2018. 

Ο Πρύτανης 

ΠΕΡΙΚΛΗΣ ΜΗΤΚΑΣ 


Αριθμ. 11320 _ (2) 

Έγκριση Κανονισμού Διδακτορικών Σπουδών 
του Τμήματος Κινηματογράφου της Σχολής Κα¬ 
λών Τεχνών του Αριστοτελείου Πανεπιστημίου 
Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση με αριθμό 2953/25-1 -2018) 

Έχοντας υπόψη: 

1 .Τις διατάξεις του ν. 4485/2017(ΦΕΚ 114 Α’) «Οργάνω¬ 
ση και λειτουργία της ανώτατης εκπαίδευσης, ρυθμίσεις 


για την έρευνα και άλλες διατάξεις» και ιδίως το άρθρο 
45 παρ. 2, 

2. Τις διατάξειςτου άρθρου 85 και ειδικότερα των παρ. 
5 και 6 εδ. β του ν. 4485/2017 (ΦΕΚ 114/τ.Α/4-8-2017). 

3. Την ερμηνευτική εγκύκλιο με αριθμό 163204/Ζ1 
ΕΞ. ΕΠΕΙΓΟΝ/29-9-2017 του ΥΠ.Π.ΕΘ.: «Εφαρμογή των 
διατάξεων του ν. 4485/2017 (Α' 114) για θέματα μετα¬ 
πτυχιακών σπουδών και εκπόνησης διδακτορικών δια- 
τριβών-λοιπά θέματα. 

4. Την απόφαση της Συνέλευσης του Τμήματος Κινημα¬ 
τογράφου της Σχολής Καλών Τεχνών του Αριστοτελείου 
Πανεπιστημίου Θεσσαλονίκης (συνεδρίαση με αριθμ. 
24/19-12-2017). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
του Τμήματος Κινηματογράφου της Σχολής Καλών Τε¬ 
χνών του Αριστοτελείου Πανεπιστημίου Θεσσαλονίκης, 
ως εξής: 

Άρθρο 1 
Γενικές Αρχές 

Οι Διδακτορικές Σπουδές τουΤμήματος Κινηματογρά¬ 
φου του ΑΠΟ αποσκοπούν στην προαγωγή της γνώσης 
και της πρωτότυπης επιστημονικής έρευνας και οδηγούν 
στην απόκτηση Διδακτορικού Διπλώματος. 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Ως μέλος της Σχολής Καλών Τεχνών, το Τμήμα Κινη¬ 
ματογράφου εξ ορισμού θεραπεύει και καλλιτεχνικά 
αντικείμενα. Ως εκ τούτου και συμμορφούμενο με τις 
διεθνείς τάσεις, το Τμήμα προσφέρει επίσης Πρακτικά 
(ΡΓ 3 εΐίεθ- 035 θά) Διδακτορικά. 

Όπως και τα παραδοσιακά διδακτορικά, τα πρακτι¬ 
κά διδακτορικά αποτελούν πρωτότυπες έρευνες ώστε 
να προωθηθεί η γνώση εν μέρει μέσω πρακτικής και 
τα αποτελέσματα αυτής. Σε μία τέτοια, η πρωτοτυπία 
και η συνεισφορά στη γνώση μπορούν να αναδειχτούν 
μέσα από δημιουργικά αποτελέσματα και συγκεκριμένα, 
όσον αφορά στο Τμήμα Κινηματογράφου, μέσω σενα¬ 
ρίων, αισθητικών ή τεχνολογικών μελετών στο μοντάζ, 
μεταπαραγωγής κινηματογράφου, μακετών ή οπτικο- 
ακουστικού υλικού (π.χ. ταινία ). Ενώ η σπουδαιότητα 
και το πλαίσιο των υποθέσεων και επιχειρημάτων περι- 
γράφονται σε γραπτό ακαδημαϊκό κείμενο (έκτασης έως 
30.000 λέξεων), η πλήρης κατανόηση του ερευνητικού 
ερωτήματος και της απόδειξής του μπορούν να γίνουν 
κατανοητές μόνο μέσω των πρακτικών αποτελεσμάτων 
(σενάριο, αισθητικών ή τεχνολογικών μελετών στο μο¬ 
ντάζ, μεταπαραγωγής κινηματογράφου, μακέτα ή/και 
οπτικοακουστικό υλικό). Η τριμελής συμβουλευτική 
επιτροπή ενός πρακτικού διδακτορικού θα πρέπει να 
περιλαμβάνει απαραίτητα μέλος ΔΕΠ κάτοχου διδακτο¬ 
ρικού διπλώματος. 

Στον παρόντα Εσωτερικό Κανονισμό αποτυπώνονται 
η δομή και οι κανόνες λειτουργίας του Προγράμματος 
Διδακτορικών Σπουδών του Τμήματος Κινηματογράφου 
του Αριστοτελείου Πανεπιστημίου Θεσσαλονίκης, όπως 
αυτός καταρτίστηκε με απόφαση της Συνέλευσης του 
Τμήματος (αριθμ 24/19-12- 2017). 

Άρθρο 2 

Νομικό και Θεσμικό πλαίσιο 

Το Πρόγραμμα Διδακτορικών Σπουδών τουΤμήματος 
Κινηματογράφου οργανώνεται και λειτουργεί σύμφωνα 
με τις διατάξεις του ν. 4485/2017 (ΦΕΚ 114 Α). 

Άρθρο 3 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση Διδακτο¬ 
ρικής Διατριβής στο Τμήμα έχουν όσοι/ες πληρούν τις 
κάτωθι προϋποθέσεις: 

• Είναι πτυχιούχοι Α.Ε.Ι. (Πανεπιστημίου ή ΤΕΙ) της ημε¬ 
δαπής ή αναγνωρισμένου ως ισότιμου ιδρύματος της 
αλλοδαπής. 

• Είναι κάτοχοι Διπλώματος Μεταπτυχιακών Σπουδών 
Α.Ε.Ι.της ημεδαπής ή αναγνωρισμένου ως ισότιμου ιδρύ¬ 
ματος της αλλοδαπής ή είναι κάτοχοι ενιαίου και αδιά¬ 
σπαστου τίτλου σπουδών μεταπτυχιακού επιπέδου κατά 
το άρθρο 46 του ν. 4485/2017. 

Σε εξαιρετικές περιπτώσεις με αιτιολογημένη από¬ 
φαση της Συνέλευσης του Τμήματος μπορεί να γίνει 
δεκτός/ή ως υποψήφιος/α διδάκτορας και μη κάτοχος 
Μ.Δ.Ε., εφόσον συνεκτιμηθούν άλλα προσόντα, όπως 
επαρκές καλλιτεχνικό έργο υψηλής στάθμης ή/και δη¬ 
μοσιεύσεις, κ.λπ. Σε αυτήν την περίπτωση, ο/η υποψή¬ 
φιος/α διδάκτορας υποχρεούται να παρακολουθήσει 
τα μαθήματα που με εισήγηση της επιτροπής μεταπτυ¬ 
χιακών σπουδών και διδακτορικών διατριβών ορίζο¬ 
νται από τη Συνέλευση τουΤμήματος Κινηματογράφου 
ανάλογα με το προπτυχιακό πρόγραμμα σπουδών του 
Τμήματος προέλευσης. Ο χρόνος παρακολούθησηςτων 
μαθημάτων αυτών συνυπολογίζεται στον χρόνο εκπό¬ 
νησης της διδακτορικής διατριβής. 

Άρθρο 4 

Χρονική διάρκεια 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ημερο¬ 
λογιακά έτη απάτην ημερομηνία ορισμού τηςΤριμελούς 
Συμβουλευτικής Επιτροπής. 

Για τους/τις υποψήφιους/ες διδάκτορες που γίνονται 
κατ' εξαίρεση δεκτοί/ές, χωρίς να είναι κάτοχοι ΜΔΕ, το 
ελάχιστο χρονικό όριο απόκτησης του Διδακτορικού 
Διπλώματος ανέρχεται στα τέσσερα (4) τουλάχιστον πλή¬ 
ρη ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. 

Ο μέγιστος χρόνος εκπόνησης της διδακτορικής δια¬ 
τριβής ορίζεται στα έξι (6) πλήρη ημερολογιακά έτη από 
την ημερομηνία ορισμού τηςΤριμελούςΣυμβουλευτικής 
Επιτροπής. Ο παραπάνω χρόνος δύναται να παραταθεί 
για δύο (2) επιπλέον έτη, ύστερα από αίτηση του/της 
υποψηφίου/ας και τεκμηριωμένη απόφαση της Συνέ¬ 
λευσης του Τ μήματος. 


Ο/η υποψήφιος/α διδάκτορας μπορεί να αιτηθεί 
αναστολής ενός (1) πλήρους ημερολογιακού έτους με 
αίτηση του/της, η οποία συνοδεύεται με επαρκώς αι¬ 
τιολογημένη εισήγηση τηςΤριμελούς Συμβουλευτικής 
Επιτροπής και εγκρίνεται με απόφαση της Συνέλευσης 
τουΤμήματος. Κατά τη διάρκεια της αναστολής, αίρεται 
η ιδιότητα του/της υποψήφιου/ας διδάκτορα και τα εξ' 
αυτής απορρέοντα δικαιώματα. Ο χρόνος της αναστολής 
δεν προσμετράται στο μέγιστο συνολικό χρόνο εκπόνη¬ 
σης της Διδακτορικής Διατριβής. 

Οριστικοποίηση του τίτλου πραγματοποιείται με τη 
σύμφωνη γνώμη τηςΤριμελούς Συμβουλευτικής Επιτρο¬ 
πής και έγκριση της Συνέλευσης του Τμήματος μετά το 
πέρας του δεύτερου έτους εκπόνησης. Ο τίτλος της δι¬ 
δακτορικής διατριβής μπορεί να αναδιατυπωθεί μερικώς 
με την ίδια διαδικασία ακόμη και πριν από την υποβολή 
αίτησης του/της υποψήφιου/ας διδάκτορα στην Τριμελή 
Συμβουλευτική Επιτροπή για δημόσια υποστήριξη και 
αξιολόγηση της διατριβής. Αλλαγή θέματος στην υπό εκ¬ 
πόνηση Διδακτορική Διατριβή μπορεί να πραγματοποι¬ 
ηθεί ύστερα από τεκμηριωμένη εισήγηση τηςΤριμελούς 
Συμβουλευτικής Επιτροπής και έγκριση της Συνέλευσης 
τουΤμήματος.Στηνπερίπτωση κατάτην οποία η αλλαγή 
θέματος οδηγεί σε νέο επιστημονικό πεδίο, ακολουθείται 
η διαδικασία του άρθρου 7 του παρόντα Κανονισμού. 

Άρθρο 5 

Δικαιώματα / Παροχές και Υποχρεώσεις 

Υποψηφίων Διδακτόρων 

5.1. Δικαιώματα / Παροχές 

Οι Διδακτορικές Σπουδές προσφέρονται δωρεάν. 

Οι υποψήφιοι/ες διδάκτορες για πέντε (5) έτη απάτην 
ημερομηνία ορισμού τηςΤριμελούς Συμβουλευτικής Επι¬ 
τροπής, διατηρούν πλήρη τα δικαιώματα και τις παροχές 
που προβλέπονται και για τους/τις φοιτητές/τριες του β' 
κύκλου σπουδών. Ενδεικτικά αναφέρονται: τεχνολογική 
και οικονομική υποστήριξη, βραβεία, υποτροφίες, φοιτη¬ 
τική μέριμνα, εκπροσώπηση σε συλλογικά Όργανα, κ.ά. 

Επιπλέον, οι υποψήφιοι/ες διδάκτορες διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
Διδακτορικού Διπλώματος. 

5.2. Υποχρεώσεις 

• Η διδακτορική διατριβή πρέπει να έχει έκταση μεταξύ 
80.000 και 100.000 λέξεων. 

■ Τα πρακτικά διδακτορικά πρέπει να συνοδεύονται 
από κείμενο τουλάχιστον 30.000 λέξεων. 

• Ο/Η υποψήφιος/α διδάκτορας έχει υποχρέωση επι¬ 
κουρικού έργου σε μαθήματα, εργαστήρια ή σεμινάρια 
σχετικά με την εκπόνηση της διδακτορικής διατριβής 
του/της. 

Άρθρο 6 

Συμμετοχή Υποψηφίων Διδακτόρων 

στην εκπαιδευτική διαδικασία 

Με απόφαση Συνέλευσης του Τμήματος (άρθρο 9 παρ. 
3 εδάφιο ε' του ν. 3685/2008 που παραμένει σε ισχύ σύμ¬ 
φωνα με το άρθρο 88 περ. α' του ν. 4485/2017) και κοινή 
απόφαση των Υπουργείων Παιδείας και Οικονομικών 




Τεύχος Β' 551/21.02.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


7013 


μπορεί να ανατίθεται σε υποψήφιους/ες διδάκτορες η 
επικουρία μελών ΔΕΠ του Τμήματος σε προπτυχιακό 
και μεταπτυχιακό επίπεδο με ωριαία αντιμισθία, η οποία 
επιβαρύνει τον τακτικό προϋπολογισμό του Ιδρύματος. 

Άρθρο 7 

Διαδικασία Επιλογής Υποψηφίων Διδακτόρων 

Το Τμήμα δέχεται αιτήσειςγιατην εκπόνηση διδακτο¬ 
ρικής διατριβής δύο φορές σε κάθε διδακτικό έτος κατά 
την έναρξη κάθε ακαδημαϊκού εξαμήνου (από 1 έως 30 
Σεπτεμβρίου και από 1 έως 28 Φεβρουάριου). 

Ο/Η ΥΠΟΨΗΦΙΟΣ/Α 

Ο/Η υποψήφιος/α υποβάλλει στις παραπάνω ημερο¬ 
μηνίες σχετική αίτηση στη Γραμματεία του Τμήματος. 

Στην αίτηση αναγράφεται ο προτεινόμενος τίτλος, 
η προτεινόμενη γλώσσα εκπόνησης και συγγραφής -η 
οποία μπορεί να είναι διάφορη της ελληνικής (Αγγλικά, 
Γαλλικά, Γερμανικά)-, καθώς και ο/η προτεινόμενος/η 
ως επιβλέπων/ουσα της Διδακτορικής Διατριβής, ο/η 
οποίος/α ανήκει σε όσους/ες έχουν δικαίωμα επίβλεψης 
Διδακτορικής Διατριβής, σύμφωνα με τα οριζόμενα στο 
άρθρο 39 του ν. 4485/2017 και στο άρθρο 8 του παρό¬ 
ντος Κανονισμού. Η αίτηση συνοδεύεται από: 

1. Αναλυτικό βιογραφικό σημείωμα. 

2. Αντίγραφο πτυχίου (συνοδευόμενο από αναγνώρι¬ 
ση του ΔΟΑΤΑΠ εφόσον προέρχεται από Πανεπιστήμιο 
του εξωτερικού). 

3. Αντίγραφο Μεταπτυχιακού Διπλώματος Ειδίκευσης, 
(συνοδευόμενο από αναγνώριση του ΔΟΑΤΑΠ εφόσον 
προέρχεται από Πανεπιστήμιο του εξωτερικού). Η κατο¬ 
χή Μ.Δ.Ε. είναι απαραίτητη προϋπόθεση για την εκπό¬ 
νηση διδακτορικής διατριβής. 

4. Πιστοποιητικά αναλυτικής βαθμολογίας τόσο του 
Πτυχίου όσο και του Μεταπτυχιακού Διπλώματος Ειδί¬ 
κευσης. Δικαίωμα υποβολής αίτησης έχουν πτυχιούχοι 
με βαθμό πρώτου πτυχίου έξι και μισό (6,5) ή κατά την 
κρίση της Επιτροπής Διδακτορικών Διατριβών και με 
χαμηλότερο βαθμό, εφόσον οι υποψήφιοι είναι κάτοχοι 
και δεύτερου πτυχίου ή μεταπτυχιακού τίτλου σπουδών 
σχετικού αντικειμένου ή και διαθέτουν αναγνωρισμένο 
καλλιτεχνικό έργο. Σε όσους είναι κάτοχοι τίτλων αλλο¬ 
δαπής πρέπει να υπάρχει αναγνώριση από το αρμόδιο 
όργανο (ΔΟΑΤΑΠ). 

5. Πιστοποιητικό γλωσσομάθειας σε τουλάχιστον μία 
έκτων κύριων διεθνών γλωσσών: Αγγλικά (ΡΐΌίίαθηεγ/ 
ΤΟΕΡΙ 80 και άνω/ΙΕΕΤ5 7 και άνω), Γαλλικά (ΟΕΕΡ Η/ 
5ογ0οππθ I) και Γερμανικά (ΟόθΓ5ΐυίθ).Το πιστοποιητικό 
δεν απαιτείται εφόσον το πτυχίο ή/και το μεταπτυχια¬ 
κό δίπλωμα προέρχεται από αγγλόφωνο, γαλλόφωνο ή 
γερμανόφωνο Πανεπιστήμιο. Επίσης, το πιστοποιητικό 
δεν απαιτείται όταν ο υποψήφιος μπορεί να τεκμηριώσει 
ικανοποιητικά τη γλωσσική του επάρκεια στο χειρισμό 
επιστημονικών κειμένων με τη σύμφωνη γνώμη της 
επιτροπής Μεταπτυχιακών Σπουδών και Διδακτορικών 
Διατριβών κατόπιν προφορικών εξετάσεων. 

6. Αποδεικτικά διδακτικής, ερευνητικής και επαγγελ¬ 
ματικής εμπειρίας (εφόσον υπάρχουν). 

7. Αντίγραφα επιστημονικών δημοσιεύσεων ή αντίγρα¬ 
φα καλλιτεχνικών έργων (εφόσον υπάρχουν). 


8. Ερευνητική πρόταση (με βάση το αναρτημένο υπό¬ 
δειγμα στην ιστοσελίδα του Τμήματος). 

ΤΟΤΜΗΜΑ 

Η Συνέλευση τουΤμήματος, με βάση τη συνάφειατου 
ερευνητικού αντικειμένου των αιτήσεων που έχουν υπο¬ 
βληθεί, ορίζει τριμελή Επιτροπή από μέλη ΔΕΠ τουΤμή¬ 
ματος, ανά κατηγορία αιτήσεων. Η κάθε Επιτροπή εξετά¬ 
ζει τις υποβληθείσες αιτήσεις και τα συνυποβαλλόμενα 
έγγραφα και καλεί σε συνέντευξη τον/την υποψήφιο/α. 

Κατόπιν, η κάθε Επιτροπή υποβάλλει στη Συνέλευση 
του Τμήματος εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους ο/η υπο¬ 
ψήφιος/α πληροί ή δεν πληροί τις προϋποθέσεις προ- 
κειμένου να γίνει δεκτός/η. Επιπρόσθετα, προτείνει τον/ 
την επιβλέποντα/ουσα, ακόμη και αν αυτός/η δεν έχει 
προταθεί από τον/την υποψήφιο/α. Σε κάθε περίπτωση 
το θέμα ανάγεται στην αρμοδιότητα της Συνέλευσης 
τουΤμήματος. 

Η Συνέλευση του Τμήματος, συνεκτιμώντας το υπό¬ 
μνημα της Επιτροπής, εγκρίνει ή απορρίπτει αιτιολογη¬ 
μένα την αίτηση του/της υποψηφίου/ας. Στην εγκριτική 
απόφαση της Συνέλευσης ορίζεται και η γλώσσα εκπό¬ 
νησης και συγγραφής της Διδακτορικής Διατριβής. Στην 
ίδια απόφαση, η Συνέλευση δύναται να καθορίσει ως 
προϋπόθεση για την εκπόνηση της Διδακτορικής Δι¬ 
ατριβής του/της υποψηφίου, την παράλληλη επιτυχή 
παρακολούθηση μαθήματος/ων ή άλλες συναφείς με 
την επιστημονική έρευνα υποχρεώσεις. 

Κάθε/Κάθε μία υποψήφιος/ος αξιολογείται με βάση τα 
κριτήρια στον παρακάτω πίνακα: 


ΚΡΙΤΗΡΙΑ 

ΜΕΓΙΣΤΗ 

ΒΑΘΜΟΛΟΓΙΑ 

1 .Τυπικά προσόντα 

10 

2. Συνάφεια θέματος με γνωστικό 
αντικείμενο επιβλέποντα/ουσας 

10 

3. Σπουδαιότητα έρευνας (τι καινούρ¬ 
γιο θα προσφέρει η εν λόγω έρευνα στο 
συγκεκριμένο επιστημονικό πεδίο;) 

20 

4. Σύντομη επισκόπηση της βιβλιογρα¬ 
φίας (επαρκής αναφορά σε προηγούμε¬ 
νη ακαδημαϊκή έρευνα πάνω στο θέμα) 

10 

5. Επάρκεια μεθοδολογίας και 
θεωρητικού πλαισίου 

20 

6. Σαφήνεια πρότασης (γλώσσα, κ.λπ.) 

10 

7. Εφικτότητα χρονοδιαγράμματος 

5 

8. Συνέντευξη 

15 

ΤΕΛΙΚΟΣ ΒΑΘΜΟΣ 

100 


Άρθρο 8 

Επίβλεψη Διδακτορικής Διατριβής 
1. Δικαίωμα επίβλεψης Διδακτορικών Διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκουρου 
του οικείου ή άλλου Α.Ε.Ε ή ερευνητές Α', Β' ή Γ’ βαθμίδας 
από ερευνητικά κέντρα (ου άρθρου 13Α του ν. 4310/ 
2014. 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παράγραφο 3 του άρθρου 38 του ν. 4485/2017, την επί¬ 
βλεψη της Διδακτορικής Διατριβής και ορίζει Τριμελή 
Συμβουλευτική Επιτροπή, με αρμοδιότητα να πλαισιώνει 
και να υποστηρίζει την εκπόνηση και συγγραφή της. 

3. ΣτηνΤριμελή Συμβουλευτική Επιτροπή μετέχουν ως 
μέλη, ο/η επιβλέπων/ουσα και δύο ακόμη μέλη Δ.Ε.Π. 
α' βαθμίδας, αναπληρωτή και επίκουρου από το οικείο 
ή άλλο Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α’, Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της αλ¬ 
λοδαπής και έχουν το ίδιο ή συναφές γνωστικό αντικεί¬ 
μενο με την υπό κρίση Διδακτορική Διατριβή. Ως μέλη 
τηςΤριμελούςΣυμβουλευτικής Επιτροπής είναι δυνατόν 
να ορίζονται και μέλη Δ.Ε.Π. τα οποία είναι σε άδεια. 

Στην Τριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
του Τμήματος. 

Το ανώτατο όριο επίβλεψης Διδακτορικών Διατριβών 
ανά μέλος ΔΕΠ προτείνεται να είναι οκτώ (8). Οι περι¬ 
πτώσεις συνεπίβλεψης Διδακτορικών Διατριβών δεν θα 
προσμετρώνται στο σύνολο. 

4. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη επι- 
βλέποντος/σας για μεγάλο χρονικό διάστημα, η Συνέλευ¬ 
ση του Τμήματος, εκτιμώντας τις περιστάσεις, αναθέτει 
σε άλλον/η την επίβλεψη, σύμφωνα με όσα ορίζονται 
στις προηγούμενες παραγράφους, κατόπιν αίτησης του/ 
της υποψήφιου/ας διδάκτορα και σύμφωνης γνώμης 
του/της νέου/ας προτεινόμενου/ης επιβλέποντος/ας. Σε 
διαφορετική περίπτωση, ένα από τα άλλα δύο (2) μέλη 
της Τριμελούς Συμβουλευτικής Επιτροπής αναλαμβά¬ 
νουν χρέη επιβλέποντος/ας, ακόμη και καθ' υπέρβαση 
του μέγιστου αριθμού υποψήφιων διδακτόρων. 

5. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος/ουσας των Διδακτορικών 
Διατριβών που έχει αναλάβει, και ο τίτλος απονέμεται 
από το Α.Ε.Ι., στο οποίο ανήκει το Τμήμα, όπου ξεκίνησε 
η εκπόνηση της Διδακτορικής Διατριβής. 

6. Η Γραμματεία του Τμήματος οφείλει να αναρτήσει 
στον διαδικτυακό τόπο, στην ελληνική και αγγλική γλώσ¬ 
σα, το όνομα του/της Υποψήφιου/ας Διδάκτορα, τον τίτ¬ 
λο και σύντομη περίληψη της Διδακτορικής Διατριβής, 
το όνομα του/της επιβλέποντος/ουσας και των άλλων 
μελών της Τριμελούς Συμβουλευτικής Επιτροπής. 

Άρθρο 9 

Εκπόνηση Διδακτορικής Διατριβής 
με Συνεπίβλεψη 

ΤοΤμήμα Κινηματογράφου είναι δυνατό να συνεργά¬ 
ζεται, σύμφωνα με όσα προβλέπονται στο άρθρο 43 του 


ν. 4485/2017, με ερευνητικά κέντρα και ινστιτούτα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημίας 
Αθηνών, για την εκπόνηση διατριβών με συνεπίβλεψη. 
Τα σχετικά με τη διαδικασία εκπόνησης, χορήγησης ενι¬ 
αίου ή χωριστού τίτλου, κ.ά., προβλέπονται στο οικείο 
Ειδικό Πρωτόκολλο Συνεργασίας που καταρτίζεται. 

ΤοΤμήμα Κινηματογράφου είναι δυνατό επίσης να συ¬ 
νεργάζεται με αναγνωρισμένα ως ομοταγή Ιδρύματα ή 
ερευνητικά κέντρα και ινστιτούτα της αλλοδαπής για την 
εκπόνηση διατριβών με συνεπίβλεψη. Τα σχετικά με τη 
διαδικασία εκπόνησης, χορήγησης ενιαίου ή χωριστού 
τίτλου, κ.ά., προβλέπονται στο οικείο Ειδικό Πρωτόκολλο 
Συνεργασίας που καταρτίζεται σύμφωνα με όσα ορίζει 
η σχετική απόφαση του Υπουργού Παιδείας, Έρευνας 
και Θρησκευμάτων που δημοσιεύεται στην Εφημερίδα 
της Κυβερνήσεως. 

Άρθρο 10 

Διαδικασία Εκπόνησης 

Η διαδικασία εκπόνησης διδακτορικής διατριβής ξε¬ 
κινά με τον ορισμό της Τ ριμελούς Συμβουλευτικής Επι¬ 
τροπής από τη Συνέλευση του Τμήματος. Ως μέλη της 
τριμελούς συμβουλευτικής επιτροπής είναι δυνατόν να 
ορίζονται και μέλη Δ.Ε.Π. τα οποία είναι σε άδεια. 

• Ο/Η υποψήφιος/α διδάκτορας κατ' έτος από τον ορι¬ 
σμό της Τριμελούς Επιτροπής παρουσιάζει προφορικά 
ενώπιον της Τριμελούς Συμβουλευτικής Επιτροπής και 
υποβάλλει εγγράφως σε αυτή αναλυτικό υπόμνημα 
σχετικά με την πρόοδο της Διδακτορικής του Διατρι¬ 
βής. Αντίγραφο του υπομνήματος, καθώς και σχόλια επ' 
αυτού από τον/την επιβλέποντα/ουσα ή την Τριμελή 
Συμβουλευτική Επιτροπή και των εκθέσεων προόδου, 
καταχωρούνται στον ατομικό φάκελο του/της υποψη¬ 
φίου/ας διδάκτορα. 

■ Η συμβουλευτική επιτροπή σε συνεργασία με τον/ 
την υποψήφιο/α διδάκτορα, ύστερα από τον ορισμό της, 
υποβάλλει έκθεση προόδου στη συνέλευση του Τμήμα¬ 
τος στο τέλος κάθε χρόνου. 

• Η παρακολούθηση της προόδου του/της υποψήφι¬ 
ου/ας διδάκτορα αποτελεί ευθύνη καταρχάς του/της 
επιβλέποντος/ουσας καθηγητή/τριας και των μελών 
της Συμβουλευτικής Επιτροπής, οι οποίοι έχουν την 
ευχέρεια να αποφασίσουν διαδικασίες αξιολόγησης 
της εργασίας, πέρα από την ετήσια έκθεση προόδου. 
Σε εξαιρετικές περιπτώσεις, αν υφίσταται αντικειμενική 
αδυναμία ή σπουδαίος λόγος, είναι δυνατή η αντικατά¬ 
σταση επιβλέποντος/ουσας καθηγητή/τριας ή μέλους 
της Συμβουλευτικής Επιτροπής, με ειδικά αιτιολογημένη 
και τεκμηριωμένη απόφαση της Γενικής Συνέλευσης. Ο 
τρόπος άσκησης της επίβλεψης δεν μπορεί να συνιστά 
λόγο αντικατάστασης. 

■ Η γλώσσα εκπόνησης της διδακτορικής διατριβής 
είναι η ελληνική. Ωστόσο, μπορεί να επιλεχθεί εναλ¬ 
λακτικά μια εκ των τριών διεθνών γλωσσών (αγγλικά, 
γαλλικά, γερμανικά), εφόσον υπάρξει σχετική έγκριση 
από τη Συνέλευση. 

Άρθρο 11 

Διαδικασία Δημόσιας Υποστήριξης 

και Αξιολόγηση Διδακτορικής Διατριβής 

Μετά την ολοκλήρωση εκπόνησης της Διδακτορικής 
Διατριβής, ο/η υποψήφιος/α διδάκτορας υποβάλλει αί¬ 
τηση στην Τριμελή Συμβουλευτική Επιτροπή, διά της 
Γραμματείας, για δημόσια υποστήριξη και αξιολόγησή 
της. 

Η Τριμελής Συμβουλευτική Επιτροπή αποφασίζει την 
έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητική 
Έκθεση. Στην Εισηγητική Έκθεση καταγράφεται η ολο¬ 
κλήρωση της εκπόνησης της διδακτορικής διατριβής και 
προτείνεται ο ορισμός Επταμελούς Εξεταστικής Επιτρο¬ 
πής για τον/την υποψήφιο/α διδάκτορα. Εάν η Τριμελής 
Συμβουλευτική Επιτροπή δεν εγκρίνει την αίτηση του/ 
της υποψηφίου/ας διδάκτορα, του/της δίνει αναλυτικά 
επιστημονικές παρατηρήσεις - βελτιώσεις καθώς και 
χρονοδιάγραμμα υλοποίησης. 

Μετά την κατάθεση θετικής Εισηγητικής Έκθεσης της 
Τριμελούς Συμβουλευτικής Επιτροπής, η Συνέλευση 
τουΤμήματος ορίζει Επταμελή Εξεταστική Επιτροπή για 
την αξιολόγησης της διδακτορικής διατριβής του/της 
υποψήφιου/ας διδάκτορα. Σε αυτή μετέχουν τα μέλη 
της Τριμελούς Συμβουλευτικής Επιτροπής και τέσσερα 
επιπλέον μέλη που πληρούν τα κριτήρια του άρθρου 
39 παρ. 2 β' εδάφιο του ν. 4485/2017 και έχουν την ίδια 
ή συναφή ειδικότητα με το επιστημονικό πεδίο της δι¬ 
δακτορικής διατριβής. Η Τριμελής Συμβουλευτική Επι¬ 
τροπή έχει δικαίωμα πρότασης των μελών της Επταμε¬ 
λούς Εξεταστικής Επιτροπής. Πρόεδρος της Εξεταστικής 
Επιτροπής ορίζεται ένα από τα μέλη της Εξεταστικής 
Επιτροπής, κατά προτεραιότητα ο αρχαιότερος Καθη¬ 
γητής πρώτης βαθμίδας του Τμήματος Κινηματογρά¬ 
φου του Α.Π.Θ., εφόσον υπάρχει, άλλως ο αρχαιότερος 
Καθηγητής πρώτης βαθμίδας από τα εξωτερικά μέλη. 
Προκειμένου να συγκροτηθεί η Επταμελής Εξεταστική 
Επιτροπή, τα αφυπηρετήσαντα μέλη τηςΤριμελούς Συμ¬ 
βουλευτικής Επιτροπής αντικαθίστανται από νέα μέλη 
που πληρούν τα κριτήρια του άρθρου 39 παρ. 2 εδάφιο β' 
του ν. 4485/2017.Τα αφυπηρετήσαντα μέλη δικαιούνται 
να παρευρεθούν στη διαδικασία δημόσιας εξέτασης της 
διατριβής με δικαίωμα λόγου, αλλά όχι στη συνεδρίαση 
της Επταμελούς Εξεταστικής Επιτροπής για τη βαθμολό¬ 
γηση της διατριβής. Μέλη ΔΕΠ τα οποία βρίσκονται σε 
άδεια μπορούν να συμμετέχουν ως μέλη της Επταμελούς 
Εξεταστικής Επιτροπής. 

Μετά τον ορισμό της Επταμελούς Εξεταστικής Επιτρο¬ 
πής, ο/η υποψήφιος/α καταθέτει στη Γραμματεία του 
Τμήματος επτά αντίτυπα της διδακτορικής διατριβής 
του/της, η οποία πρέπει να πληροί τα εκδοτικά κριτήρια 
που ορίζονται στην ιστοσελίδα του τμήματος. Η Γραμ¬ 
ματεία του Τμήματος φροντίζει για την αποστολή ενός 
αντιτύπου σε κάθε μέλος της Επταμελούς Εξεταστικής 
Επιτροπής μαζί με αντίγραφο της Εισηγητής Έκθεσης 
τηςΤριμελούς Εισηγητικής Επιτροπής. 

Με ευθύνη τηςΤριμελούς Εισηγητικής Επιτροπής ανα¬ 
κοινώνεται στον ιστότοπο του Τμήματος Κινηματογρά¬ 
φου του Α.Π.Θ. η δημόσια υποστήριξη της διδακτορικής 


διατριβής, τουλάχιστον πέντε (5) ημέρες πριν από την 
πραγματοποίησή της. 

Η διαδικασία της δημόσιας υποστήριξης απαιτεί πα¬ 
ρουσία τουλάχιστον πέντε (5) μελών και προϋποθέτει τη 
φυσική παρουσία τουλάχιστον των τεσσάρων (4) μελών 
της Επταμελούς Εξεταστικής Επιτροπής, ενώ τα λοιπά 
μέλη μπορούν να συμμετέχουν και μέσω τηλεδιάσκε¬ 
ψης. Η διδακτορική διατριβή υποστηρίζεται από τον/την 
υποψήφιο/α διδάκτορα δημόσια, επί ημίωρο, ενώπιον 
της Επταμελούς Εξεταστικής Επιτροπής. 

Ο/Η υποψήφιος/α απαντά στα ερωτήματα των μελών 
της Επταμελούς Εξεταστικής Επιτροπής. Με τη σύμφω¬ 
νη γνώμη της Επταμελούς Εξεταστικής Επιτροπής είναι 
δυνατόν να υποβληθούν ερωτήσεις και από το ακροα¬ 
τήριο. Η διαδικασία δεν επιτρέπεται να υπερβαίνει τις 
δύο (2) ώρες. Στη συνέχεια, ο/η υποψήφιος/α και όλοι/ 
ες ανεξαιρέτως οι παρευρισκόμενοι/νες αποχωρούν και 
η Επταμελής Εξεταστική Επιτροπή συνεδριάζει χωρίς 
την παρουσία τρίτων, με σκοπό να κρίνει τη διατριβή 
ως προς την ποιότητα, την πληρότητα, την πρωτότυπη 
σκέψη και τη συμβολή της στην επιστήμη και με βάση 
αυτά διατυπώνει την τελική της κρίση και τη βαθμολογεί. 

Η έγκριση και βαθμολόγηση βεβαιώνεται με σχετικό 
Πρακτικό. Η Διδακτορική Διατριβή εγκρίνεται με πλειο- 
ψηφία τουλάχιστον πέντε (5) μελών της Επταμελούς Εξε¬ 
ταστικής Επιτροπής.Το Πρακτικό υπογράφεται από όλα 
τα συμμετέχοντα στη διαδικασία της αξιολόγησης της 
διατριβής μέλη της Επταμελούς Εξεταστικής Επιτροπής 
και διαβιβάζεται διά της Γραμματείας, στη Συνέλευση 
του Τμήματος. Σε περίπτωση κατά την οποία το Πρακτικό 
φέρει υπογραφές τεσσάρων μελών της Επταμελούς Επι¬ 
τροπής και πέμπτο μέλος έχει υπογράψει την Εισηγητική 
Έκθεση, ο τίτλος θεωρείται ότι έχει χορηγηθεί εγκύρως 
(ν. 4186/2013, άρθρο 39, παρ. 18). 

Η διδακτορική διατριβή εγκρίνεται με πλειοψηφία του¬ 
λάχιστον πέντε (5) μελών της Επταμελούς Εξεταστικής 
Επιτροπής. 

Η εγκριθείσα διδακτορική διατριβή χαρακτηρίζεται 
σύμφωνα με την ακόλουθη κλίμακα: 

• Άριστα με διάκριση (σε όλως εξαιρετικές περιπτώσεις 
και μόνο με ομόφωνη απόφαση της Επταμελούς Εξετα¬ 
στικής Επιτροπής) 

• Άριστα 

• Αίαν Καλώς 

• Καλώς 

Άρθρο 12 

Αναγόρευση και Καθομολόγηση Διδακτόρων 

Η Συνέλευση αναγορεύει και καθομολογεί τον/την 
υποψήφιο/α διδάκτορα σε δημόσια Συνεδρίαση του 
Τμήματος, παρουσία του/της υποψήφιου/ας Διδάκτορα. 
Ο Πρόεδρος του Τμήματος θέτει υπόψη του Σώματος το 
Πρακτικό, που πιστοποιεί την επιτυχή ολοκλήρωση της 
διαδικασίας προφορικής παρουσίασης και αξιολόγησης 
της Διδακτορικής Διατριβής και ακολουθεί η αναγόρευ¬ 
ση και καθομολόγηση του/της υποψηφίου/ας σε Διδά¬ 
κτορα του Τμήματος. Στη Συνεδρίαση παρίσταται ο/η 
Πρύτανης ή ο/η Αντιπρύτανης, ενώ μπορεί να παρίσταται 
και ο/η Κοσμήτορας. 




7016 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'551/21.02.2018 


Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του/της Δι- 
δάκτορος ακολουθείτο Πρότυπα σχετικών Αποφάσεων 
της Συγκλήτου ΑΠΘ. 

Η τελετή διενεργείται τρεις (3) φορές ανά ακαδημαϊκό 
έτος. 

Ο/Η υποψήφιος/α διδάκτορας πριν από την αναγό¬ 
ρευση και καθομολόγηση του/της από την Συνέλευση 
του Τμήματος, μπορεί να αιτηθεί χορήγηση Βεβαίωσης 
Επιτυχούς Αποπεράτωσης. 

Στον/Στην Διδάκτορα χορηγείται Αντίγραφο Διδακτο¬ 
ρικού Διπλώματος.Το Διδακτορικό Δίπλωμα (μεμβράνη), 
υπογράφεται από τον/την Πρύτανη, τον/την Πρόεδρο 
και τον/την Προϊστάμενο/η Γραμματείας του Τμήματος 
και φέρει τη σφραγίδα του ΑΠΘ. 

Άρθρο 13 

Λόγοι Διαγραφής 

Η Συνέλευση του Τμήματος Κινηματογράφου, ύστε¬ 
ρα από απόφαση της Τριμελούς Συμβουλευτικής Επι¬ 
τροπής, μπορεί να εισηγηθεί τη διαγραφή Υποψηφίου/ 
ας Διδάκτορα. Στην απόφαση τεκμηριώνονται οι λόγοι 
διαγραφής, οι οποίοι περιλαμβάνουν, μεταξύ άλλων λο- 
γοκλοπή, μη επαρκή πρόοδο, παράβαση κανόνων ακα¬ 
δημαϊκής δεοντολογίας ή αίτηση του/της υποψηφίου/ας. 

Άρθρο 14 

Μεταβατικές διατάξεις 

Όλοι/ες οι υποψήφιοι/ες διδάκτορες του Τμήματος 
μετά την έγκριση του παρόντα Κανονισμού Διδακτορι¬ 
κών Σπουδών, εντάσσονται στις διατάξεις του ν. 4485/ 
2017 και στον παρόντα Κανονισμό. 

Όσοι/ες υποψήφιοι/ες διδάκτορες του Τμήματος έχουν 
υπερβεί την ανώτατη διάρκεια εκπόνησης διδακτορικής 


διατριβής, υποχρεούνται στην ολοκλήρωση της εντός 
διετίας. 

Άρθρο 15 
Λοιπές διατάξεις 

Ο παρών κανονισμός μπορεί να τροποποιηθεί ύστερα 
από απόφαση της Συνέλευσης του Τμήματος και έγκριση 
από τη Σύγκλητο του Α.Π.Θ. 

Άρθρο 16 

Λογοκλοπή / Παράλειψη αναφοράς 
σε χρησιμοποιηθείσα βιβλιογραφία 

Καταθέτοντας οποιαδήποτε εργασία, μεταπτυχιακή, 
ή διδακτορική διατριβή ο/η φοιτητής/τρια υποχρεούται 
να αναφέρει αν χρησιμοποίησε το έργο και τις απόψεις 
άλλων. Η αντιγραφή θεωρείται σοβαρό ακαδημαϊκό πα¬ 
ράπτωμα. Λογοκλοπή θεωρείται η αντιγραφή εργασίας 
κάποιου άλλου, η χρησιμοποίηση εργασίας άλλου δημο¬ 
σιευμένης ή μη χωρίςτη δέουσα αναφορά. Η παράθεση 
οποιοσδήποτε υλικού τεκμηρίωσης, ακόμη και από με¬ 
λέτες του ιδίου του/της ιδίου/ας υποψηφίου/ας, χωρίς 
σχετική αναφορά μπορεί να στοιχειοθετήσει απόφαση 
της Συνέλευσης του Τ μήματος για διαγραφή του/της. Στις 
παραπάνω περιπτώσεις και ύστερα από αιτιολογημένη 
εισήγηση του/της επιβλέποντος/σας καθηγητή/τριας, 
η Συνέλευση του Τμήματος μπορεί να αποφασίσει τη 
διαγραφή του/της υποψηφίου/ας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 2 Φεβρουάριου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'551/21.02.2018 


=τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 
























